**1. Alueasiantuntijan asiat**

Alueasiantuntija esitteli yhteenvetoa sekä työhyvinvointikyselyntuloksista että järjestelyerien jakamisen kohdentumisesta kunnittain.

Lukuvuoden avajaiset to 9.9.2021 klo 15.30-18

Kutsutaan kaikkien kuntien sivistys-/opetuslautakuntien puheenjohtajat, kunnan-/kaupunginjohtajat, varhaiskasvatus -ja sivistys/opetustoimenjohtajat ja kunnan-/kaupunginvaltuutettuja. Järjestetään bussikyydit Virolahdelta ja Kotkasta (yhdistetään Leikarilla). Tarjotaan osallistujille ruokaisa salaattibuffee max. kahdella kaadolla viiniä.

**2. Hallitus-, valtuusto- ja toimikunta-asiat**

 OAJ-valtuutettu Timo Markkanen toi esille seuraavat kevätvaltuuston ajankohtaisasiat:

- Vahvistettiin 13,7 milj. €:n ylijäämäinen tilinpäätös. Sijoitustoiminnan osuus oli 9,1 milj. € ja varsinaisen toiminnan tulos 4,6 milj.€.

- Päätettiin alentaa OAJ:n jäsenmaksu 0,95%:sta 0,90%: iin.

- Hyväksyttiin OAJ:n ilmastoteot-ohjelma.

- Järjestötoiminnan uudistamisen osalta ilmaistiin tahto pitää valtuuston koko entisellään ja antaa alueille mahdollisuus pitäytyä jatkossakin nykymuotoisessa alueyhdistysmallissa. Halukkaille alueille tahdottiin antaa mahdollisuus kokeilla hallituksen kaavailevaa uutta alueverkkomallia.

- Jäsenyyskriteerien laajentamisen ja SOOL:in edustajien äänivallan osalta hallituksen valmistelu jatkuu. Päätökset järjestötoiminnan uudistamisessa tehdään syysvaltuustossa.

- Yleiskeskustelussa nousi esiin mm. työhyvinvointi, varhaiskasvatuksen opettajien koulutus, luokanopettajien palkkaus ja asema, lukionopettajien työmäärä, vuosityöaika ja porrastettu jäsenmaksu.

**3. Muu syksyn 2021 toiminta**

- hallituksen ja jaostojen suunnitteluseminaari 2.-3.10. Aulangolle

- MOP: koulutussihteeri selvittää vapaita teatteriesitysaikoja, jotka sijoittuvat MOP:n 5.10. läheisyyteen. Tarjotaan koko jäsenistölle.

- Kuntapäättäjätapaamiseen 15.-16.10. kutsutaan paikallisyhdistysten hallitukset, alueyhdistyksen hallitus, kaikki opetus-/sivistyslautakuntien/valiokuntien jäsenet, ko. lautakunnan viranhaltija- esittelijä ja kunnan-/kaupunginhallituksen nimeämä edustaja lautakunnassa, kuntien ja Ekamin pääluottamusmiehet sekä OAJ:n toimiston nimeämä edustaja.

Osallistujille maksetaan mahdolliset ansionmenetykset 15.10. klo 14 jälkeisiltä tunneilta.

- 5.-7.11. koulutusristeilylle kutsutaan paikallisyhdistysten hallitukset, alueyhdistyksen hallitus ja kuntien/Ekamin pääluottamusmiehet, joille korvataan mahdolliset ansionmenetykset 5.11. klo 13 jälkeisiltä tunneilta.

**4. Kirjanpito ja tilintarkastus vuonna 2022**

Tilitoimisto AnyOne hoitaa yhdistyksen kirjanpidon ja tilinpäätöksen antamansa tarjouksensa mukaisesti vuonna 2022. Taloudenhoitajan tehtäviin kuuluvat yhdistyksen maksuliikenne, palkkioiden laskeminen ja tulorekisteriin ilmoittaminen sekä kuittien arkistointi ja toimittaminen kirjanpitäjälle kerran vuodessa.

Tilitoimiston velottama palkkio vähennetään taloudenhoitajan nykyisestä palkkiosta.

**5. Toimihenkilöiden tai muiden tekijöiden projektikorvaukset**

Mietitään toimihenkilöiden työnkuvat ja niistä maksettavat toimihenkilöpalkkiot vastaamaan paremmin muuttuneita olosuhteita, joissa jotkut henkilöt ovat joutuneet tekemään runsaasti sellaisia työtehtäviä, jotka eivät kuulu heidän tehtäviinsä. Seuraavaan talousarvioon budjetoidaan jonkinlainen summa erilliskorvattavia työtehtäviä varten, joista voidaan maksaa em. palkkioita.

**6. Seuraava kokous**

Seuraava kokous pidetään ma 30.8. klo 17 lähikokouksena, josta mahdollista.

Hallituksen puolesta,

Janne Tolvanen

sihteeri